Roolipeli

Roolipeli on saatananpalvonnan muoto, jossa pelaajien ruumiit ottaa haltuunsa paha riivaajahenki, jolloin pelaajat omaksuvat jonkin fantasiahahmon. Possessoituneina pelaajat luulevat todella olevansa tuo fantasiahahmo, olkoon se sitten haltialeipuri tai tulevaisuuden laser-pyssyjä heilutteleva mutanttinatsi. Roolipelaaminen ei ainoastaan aiheuta todellisuuden tajun täydellistä menettämistä, vaan nuoren aloittaessa roolipeliharrastuksen hän samalla myy sielunsa Saatanalle. Roolipelaamisen sivuvaikutuksia ovat huumeidenkäyttö, hevimusiikin kuunteleminen sekä pukeutuminen piirrettyjä eläinhahmoja esittäviin pukuihin.